Woordeboek van die Afrikaanse Taal: nuutskeppingskompetisie | LitNet
Woordeboek van die Afrikaanse Taal: nuutskeppingskompetisie
LitNet Woordeboek van die Afrikaanse Taal-portaal 2020-03-05
Dit is weer tyd vir die jaarlikse nuutskeppingskompetisie van die WAT in vennootskap met RSG en die ATKV. Ons nooi almal om hul Afrikaanse nuutskeppings te stuur na [email protected] met die woord NUUTSKEPPINGS in die onderwerpsveld.
Jou nuutskepping hoef nie te rym nie en dit hoef nie 'n Afrikaanse ekwivalent vir 'n Engelse woord te wees nie. Dit moet werklik NUUT wees en jou nuutskepping moet die potensiaal hê om deel te word van die Afrikaanse woordeskat. Gee vrye teuels aan jou kreatiwiteit en stuur vandag nog jou Nuutskeppings aan [email protected]. Maandag 9 Maart kondig ons die eerste groep woorde aan waarvoor luisteraars kan stem in die Kitspeiling op RSG se webtuiste by rsg.co.za. Daar kan van Maandag tot Woensdag vir 'n dagwenner gestem word en op Donderdag 12 Maart stem ons vir die finale wenner wat op Vrydag 13 Maart aangekondig word.
Die ATKV borg elke dag se wenprys van R500 en ook die finale prys van 4 nagte vir 4 persone in enige ATKV-oord in Suid-Afrika.
Die sluitingsdatum vir Borg 'n Woord se prystrekking vir R25 000 geborg deur Sanlam is Vrydag 6 Maart. Maak seker dat jy kwalifiseer deur NOU 'n woord te borg of koop. Volledige inligting is hier beskikbaar.
2020-03-05 at 19:58
Visloondief teenoor fishrot het betrekking op die plundering van see bronne deur politieke manipulasie en korrupsie.